CELEX: 22012D0314
Language: bg
Date: 2012-05-16 00:00:00
Title: 2012/314/ЕС: Решение № 1/2012 на Комитета по сухопътен транспорт Европейска общност — Швейцария от 16 май 2012 година за предоставяне на отстъпка от свързаната с екологичните показатели такса върху движението на тежкотоварни превозни средства за превозни средства с емисионен клас ЕВРО VI

19.6.2012   
            
            
               BG
            
            
               Официален вестник на Европейския съюз
            
            
               L 158/24
            
         РЕШЕНИЕ № 1/2012 НА КОМИТЕТА ПО СУХОПЪТЕН ТРАНСПОРТ ЕВРОПЕЙСКА ОБЩНОСТ — ШВЕЙЦАРИЯ
   от 16 май 2012 година
   за предоставяне на отстъпка от свързаната с екологичните показатели такса върху движението на тежкотоварни превозни средства за превозни средства с емисионен клас ЕВРО VI
   (2012/314/ЕС)
   КОМИТЕТЪТ,
   като взе предвид Споразумението между Европейската общност и Конфедерация Швейцария относно железопътния и автомобилния превоз на стоки и пътници, и по-специално член 51, параграф 2 от него,
   като има предвид, че:
   
               (1)
            
            
               Съгласно член 40 от Споразумението Швейцария събира от 1 януари 2001 г. недискриминационна такса върху превозните средства в зависимост от породените от тях разходи (такса върху движението на тежкотоварни превозни средства според екологичните им показатели).
            
         
               (2)
            
            
               Съгласно член 44 договарящите се страни имат за цел да въвеждат екологични мерки, за да намалят по-специално емисиите на отработени газове и на прахови частици от тежкотоварните превозни средства.
            
         
               (3)
            
            
               Съгласно член 7, параграф 5 всяка договаряща страна се задължава да не налага по отношение на превозните средства, одобрени на територията на другата договаряща страна, условия, които са по-ограничителни от тези, които важат на собствената ѝ територия,
            
         РЕШИ:
   Член 1
   Отстъпка от 10 % от размера на таксата за съответната категория се предоставя временно за превозните средства с емисионен клас ЕВРО VI.
   Член 2
   Отстъпката по член 1 се предоставя само за превозни средства, в чието свидетелство за регистрация или в друг еквивалентен документ от националните органи е вписано, че превозното средство съответства на емисионен клас EURO VI. Документът трябва да се намира в моторното превозно средство.
   Член 3
   Швейцарските компетентни органи си запазват правото да проверяват спазването на съответните пределни норми за емисии за всяко превозно средство с емисионен клас EURO VI, за което се ползва отстъпка от таксата.
   Член 4
   Швейцария си запазва правото от 2014 г. нататък да преразгледа положението по отношение на отстъпката по член 1, след което по целесъобразност да намали или да прекрати отстъпката.
   Член 5
   Настоящото решение влиза в сила на 1 юли 2012 г.
   
      Съставено в Берн на 16 май 2012 година.
      
         
            Председател
         
         Peter FÜGLISTALER
      
      
         
            Ръководител на Делегацията на Европейския съюз
         
         Fotis KARAMITSOS